প্রয়াত হলিউডের জনপ্রিয় অভিনেত্রী ও জন ট্রাভোল্টার স্ত্রী কেলি প্রেস্টনJerry Maguire Actress Kelly Preston Passes Away At 57 | entertainment - News18 Bangla, Today's Latest Bengali News
প্রয়াত হলিউডের জনপ্রিয় অভিনেত্রী ও জন ট্রাভোল্টার স্ত্রী কেলি প্রেস্টন
প্রয়াত হলিউডের জনপ্রিয় অভিনেত্রী ও অভিনেতা জন ট্র্যাভোল্টার স্ত্রী কেলি প্রেস্টন ৷
Last Updated: July 13, 2020, 1:36 PM IST
#লস অ্যাঞ্জেলেস: প্রয়াত হলিউডের জনপ্রিয় অভিনেত্রী ও অভিনেতা জন ট্র্যাভোল্টার স্ত্রী কেলি প্রেস্টন ৷ দু’বছর ধরে এক টানা স্তন ক্যানসারে ভুগছিলেন অভিনেত্রী ৷ শেষমেশ মৃত্যুর কাছে হার মারলেন তিনি ৷ সেই লড়াইয়ের কথা মনে করিয়ে, গোটা বিশ্বের কাছে স্ত্রীয়ের মৃত্যুর খবর সোশ্যাল মিডিয়ায় শেয়ার করলেন অভিনেতা জন ট্র্যাভোল্টা ৷
ইনস্টাগ্রামে স্ত্রীয়ের ছবি শেয়ার করে জন ট্র্যাভোল্টা লিখলেন, ‘মন খুব ভারী হয়ে আসছে এই খবরটা সবাইকে জানাতে গিয়ে৷ আমার স্ত্রী ও অভিনেত্রী কেলি আর নেই ৷ দু’বছর ধরে টানা ক্যানসারের সঙ্গে সাহসী লড়াই লড়ে আজ সে আমাদের থেকে বিদায় নিয়েছে ৷ এই কঠিন সময়ে আমাদের পাশে যাঁরা ছিলেন, তাঁদের সবাইকে ধন্যবাদ...’
কেলি বেশ কিছু জনপ্রিয় হলিউডের ছবিতে অভিনয় করেছেন ৷ যার মধ্যে টম ক্রুজের সঙ্গে জেরি ম্যাগুয়ের, স্পেশ ক্যাম, ফর লাভ অফ দ্য গেম, ভিউ ফ্রম দ্য টপ, দ্য ক্যাট ইন দ্য হ্যাট বেশ জনপ্রিয় ৷
First published: July 13, 2020, 1:36 PM IST
#Actress Kelly Preston